Потеминский Всеволод Иванович

Потеминский Всеволод Иванович либӧ Всеволод Иоаннович Потёминский (1870—1937) — православнӧй вичкоын уджалысь, поп, Рочмуын вежа новомученик (2001). Паныдасьлӧ овыслӧн мукӧд гижанног: Потёмкинский, Потемницкий.

 Олан туй 
Чужлӧма 1870 вося рака тӧлысь 30-ӧд лунӧ Вӧлӧгда губерняысь Никольскӧй уездса Ляменье сиктын Ляменьеса Благовешенньӧ вичкоса псаломщиклӧн семьяын.http://213.171.53.28/bin/nkws.exe/no_dbpath/nopanel/ans/nm/?HYZ9EJxGHoxITYZCF2JMTcGZfSmEfeOYdOqcvrsnA5u2dOiUTawsAWsnBU*http://archive.li/ozLM4https://web.archive.org/web/20220124104052/https://www.crkvenikalendar.com/zitije_ru.php?pok=0&id=VAVGAD

1890 воын помалӧма 3 класс Вӧлӧгдаса духовнӧй семинарияын.

1890 вося вӧльгым тӧлысь 21-ӧд лунӧ Югдінса Иоанникиеӧн (Казаньса) индӧма Симоноволом сиктса Крестоводвиженскӧй вичкоса дякӧн.

1891—1900 воясӧ велӧдӧма Симоноволомса народнӧй начальнӧй школаын.

1900 вося косму тӧлысь 17-ӧд лунӧ корӧм серти вуджӧдӧмаӧсь Вӧлӧгда губерняысь Никольскӧй уездлӧн Халед сиктса Введенскӧй вичкоӧ, та бӧрын вуджӧдӧмаӧсь Вӧлӧгда губернияысь Яренск уездлӧн Семуков сиктса Микӧла вичкоӧ.

1903 вося лӧддза-номъя тӧлысь 3-ӧд лунӧ Вӧлӧгдаса епископ Алексий (Соболев) пуктӧма сійӧс попӧ.

1903 восянь велӧдӧма Семуковын вичкобердса школаын, 1906 восянь тӧждысян сӧветӧ пырысь, 1910 восянь Кырсса земскӧй начальнӧй училишеын велӧдысь.

Революция кадӧ 1917 во бӧрын, кор быдлаын тупкавлісны вичкояс, Всеволод Потеминскийӧс сідз шусяна Сӧвет власьтлы паныд мунӧмысь куимысь арестуйтлісны: 1928, 1934 да 1936 воясӧ. Бӧръяысьсӧ Всеволод Ивановичӧс арестуйтлӧмаӧсь 1937 воын да мыждӧмаӧсь сыын, мый поп пырӧдчӧ контрреволюционнӧй чукӧртчылӧмъясӧ, сувтӧ паныд вичкояс тупкӧмлы, чукӧртӧ сьӧм вичкоясысь вот мынтӧм вылӧ. 1937 вося кӧч тӧлысь 16-ӧд лунӧ Коми АССР-са УНКВД-ӧн шуӧма сійӧс лыйлыны. Сійӧс лыйлӧма кӧч тӧлысь 19-ӧд лунӧ Сыктывкар дорын.

1988 вося ӧшым тӧлысь 7-ӧд лунӧ Медвылыс Ёрдса президиум сійӧс реабилитируйтӧма.

2001 вося йирым тӧлысь 6-ӧд лунӧ Роч православнӧй вичколӧн Вежа Синод пыртіс сійӧс Рочмуса вежа новомученикъяс лыдӧ.

 Наградаяс 
 набедренник (1914)
 скуфья (1916)

 Сы йылысь литература 
 Прокофьева Н. Н. Сщмч. Всеволод Потеминский // Жизнеописания новомучеников, в земле Коми просиявших. — Сыктывкар, 2002. — Ч. 1. — С. 4-10.
 Суворов Е. На высоком берегу // Вера-Эском: Христианская газета Севера России. — Сыктывкар, 2002. — № 1 (2 сент.).
 Малыхина А. Поименно назвать... // Эском-Вера. Христианская газета Севера России. — Сыктывкар, 1997. — Вып. 18. — № 282-283. С. 3.
 Репрессированное православное духовенство Коми края (биографический справочник) / Сост. М.Б. Рогачёв. — Сыктывкар: «Мемориал», 2003. — Машинопись. С. 21.
 Покаяние: Мартиролог. Т. 2. / Сост. Г.В. Невский. — Сыктывкар, 1999. — С. 825.
 Репрессированное православное духовенство Коми края / Сост. Малыхина А.. — Сыктывкар, 2000. — Машинопись. С. 6.
 Покаяние: Мартиролог. Т. 1. / Сост. Г.В.Невский. — Сыктывкар: Коми книжное издательство, 1998. — С. 484.
 Краткие сведения о храмах и причтах церковных Коми края до 1917 года / Сост. Л. Торопова. — Сыктывкар, 2002. — С. 100.

 Ӧшмӧсъяс 
 Прокофьева Н. Н. Всеволод Иванович Потемкинский. Православная энциклопедия. М., 2009. Т. 9. С. 538
 Православная энциклопедиа сайтын В.И. Потёминский йылысь
 Древо: открытая православная энциклопедиа сайтын В.И. Потеминский йылысь

 Ыстӧдъяс 

Категория:Персоналия:Коми
Категория:Рочмуса вежа новомученик
Категория:Кӧжмудор сикт овмӧдчӧмин